钦定古今图书集成/明伦汇编/氏族典/第388卷 > 李惟岳
## 钦定古今图书集成/明伦汇编/氏族典/第388卷 > 李惟岳

按《唐书李宝臣传》：“宝臣子惟岳，少为行军司马、恒州
刺史。宝臣死，军中推为留后，求袭父位。帝不许，以张
孝忠代之。田悦为请，不听，遂与悦、李正己谋拒命天
子诏朱滔与孝忠合兵讨惟岳。惟岳惧，遣使诣河东
马燧，令其弟惟简见帝，斩大将谢罪，身朝京师。惟岳
懦不能决战，又大败。而康日知举赵州听命，惟岳益”
困，乃付牙将卫常宁兵五千，而俾王武俊骑八百攻
日知。武俊才雄，素为惟岳忌。及师行，惟岳使谢遵至
武俊壁议事，武俊与谋，使启城门，武俊入，牵惟岳出，
缢之，使子士真传首京师。惟岳异母兄惟诚尚儒术，
宝臣爱之，使决军事，以惟岳正嫡，固让不肯当。其妹
妻李纳故宝臣请惟诚复故姓，而仕诸郓，为纳营田
副使，《四》为州刺史。